**Felhasználói dokumentáció**

**Program célja**

A program egy .BMP képfájl alapján felépít egy ASCII art-ot egy .txt szövegfájlba.

**Bemenet**

Az IMGtoASCII egy olyan program, amellyel a felhasználó argumentumokon keresztül kommunikálhat. Ezen argumentumokból összesen 7 darab van.

Ezekből 3 argumentum elengedhetetlen a működéshez és szükséges, hogy az argumentumok listájának legelején, ebben a sorrendben helyezkedjenek el:

* A program executable fájljának neve: IMGtoASCII.exe
* Az átkonvertálni kívánt .bmp formátumú képfájl elérési útja
  + Pl.: D:\Projektek\IMGtoASCII\Pictures\default.bmp
* A konvertálás eredményeként kapott .txt fájl felérési útja
  + Pl.: D:\Projektek\IMGtoASCII\Results\default.txt

A maradék 4 argumentum teljesen opcionális, és szabadon felcserélhető:

* **i**: Ha szerepel az argumentumok között, akkor invertálja a képet.
  + Alapeset: Fehér háttér, vagyis a space a legvilágosabb karakter.
* **g<szám>**: A kép gamma értékét állítja, pozitív és negatív is lehet. Nagyobb szám világosabb képet, kisebb szám sötétebb képet eredményez. Pl.: g-10 vagy g22
* **c<szám>**: Compression, azaz összetömöríti a képet. Pl.: c2 fele akkorára, c3 harmad akkorára. Negatív érték és az argumentum kihagyása esetén nincs tömörítés, ugyanolyan, mintha c1-et írnánk be.
* **d**: Display. Ha szerepel az argumentumok között, a keletkezett ASCII art kirajzolódik a console ablakra is.

Például: D:\Projektek\IMGtoASCII\Pictures\default.bmp default.txt i g-10 c2 d

A program 24-bites, paletta nélküli .bmp formátumú képeket támogat.

Megjegyzés: Egy ilyen formátum előállításának legegyszerűbb módja, ha kívánt képünket Paint-be másoljuk, majd „24 bites bitkép”-ként elmentjük. (Hiszen a Paint alapértelmezett Windows-os alkalmazás)

**Kimenet**

A program által elkészített .txt fájl a kért helyre, valamint egy, a művelet sikerességét (vagy esetleges sikertelenségét) visszajelző szöveg a standard outputra (console window).

**Egyéb tudnivalók**

Egy pixel természetesen 1:1 arányú, ez azonban egy ASCII karakterről nem mondható el.

Mivel egy karakter nagy általánosságban kétszer olyan magas, mint amilyen széles, így a txt fájlnak végeredményben kétszer annyi oszlopa lesz, mint amekkora a kép szélessége.

A betűtípusok aránya nem fix (még ha a szélesség az is, a magasság változik), a legtöbb szövegszerkesztőben csupán a ki- és bezoomolás is megváltoztathatja.

Javasolt úgynevezett „monospaced” betűtípussal ránézni a képre, hiszen ezen típusoknál minden karakter szélessége megegyezik (pl.: Consolas, Courier és a legtöbb system font).

Természetesen bármelyik ilyen betűtípus megfelel, de ajánlott a „SimSun-ExtB”, hiszen ennek magasság-szélesség aránya is közelíti a 2:1-et.

Megj.: A nagyobb file-ok is jól megtekinthetők Notepad++ használatával.